**Likumprojekta “Grozījumi likumā “Par valsts un pašvaldību zemes īpašuma tiesībām un to nostiprināšanu zemesgrāmatās”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Iekšlietu ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar Latvijas Republikas valsts robežas likuma 13.panta pirmo daļu, lai iezīmētu valsts sauszemes robežas atrašanos dabā visā tās garumā, kā arī radītu robežapsardzības sistēmas pastāvēšanai nepieciešamos apstākļus pie ārējās robežas, Ministru kabinets nosaka noteikta platuma valsts robežas joslu. Valsts robežas joslas platums nedrīkst būt šaurāks par Latvijas Republikas noslēgtajos starptautiskajos līgumos noteikto valsts robežas joslas platumu.Saskaņā ar Latvijas Republikas valsts robežas likuma 31.panta trešās daļas 1.punktu Iekšlietu ministrija organizē un nodrošina valsts sauszemes robežas iezīmēšanu dabā un nostiprināšanu, valsts robežas joslas, pierobežas joslas un pierobežas ierīkošanu.Ministru kabineta 2012.gada 14.augusta noteikumu Nr.550 “Noteikumi par Latvijas Republikas valsts robežas joslu, pierobežas joslu un pierobežu, kā arī pierobežas, pierobežas joslas un valsts robežas joslas norādījuma zīmju un informatīvo norāžu paraugiem un to uzstādīšanas kārtību” 2.punktā noteikts, ka Latvijas Republikas valsts robežas joslas platums ar Baltkrievijas Republiku ir 12 metri, ar Krievijas Federāciju ir 12 metri, ar Igaunijas Republiku ir 6 metri,ar Lietuvas Republiku ir 5 metri.Ar Ministru kabineta 2008.gada 23.decembra rīkojumu Nr.854 “Par valsts robežas joslas zemes vienību Alūksnes rajona Liepnas un Pededzes pagastā saglabāšanu valsts īpašumā”, Ministru kabineta 2008.gada 23.decembra rīkojumu Nr.868 “Par valsts robežas joslas zemes vienību Balvu rajona Šķilbēnu, Vecumu, Žīguru un Baltinavas pagastā saglabāšanu valsts īpašumā” un Ministru kabineta 2008.gada 23.decembra rīkojumu Nr.862 “Par valsts robežas joslas zemes vienību Ludzas rajona Blontu, Briģu, Līdumnieku, Goliševas, Malnavas, Pasienes, Salnavas un Zaļesjes pagastā saglabāšanu valsts īpašumā” tika saglabāti valsts īpašumā un nodoti Iekšlietu ministrijas valdījumā 49 valsts robežas joslas zemes vienības gar Latvijas Republikas un Krievijas Federācijas valsts robežu.Ar Ministru kabineta 2008.gada 23.decembra rīkojumu Nr.851 “Par valsts robežas joslas zemes vienību Krāslavas rajona Bērziņu, Indras, Kaplavas, Piedrujas Robežnieku un Šķaunes pagastā saglabāšanu valsts īpašumā” un Ministru kabineta 2008.gada 23.decembra rīkojumu Nr.863 “Par valsts robežas joslas zemes vienību Daugavpils rajona Demenes, Eglaines, Medumu, Šēderes un Salienas pagastā un Subates lauku teritorijā saglabāšanu valsts īpašumā” tika saglabāti valsts īpašumā un nodoti Iekšlietu ministrijas valdījumā 30 valsts robežas joslas zemes vienības gar Latvijas Republikas un Baltkrievijas Republikas valsts robežu.Ar Ministru kabineta 2008.gada 23.decembra rīkojumu Nr.863 “Par valsts robežas joslas zemes vienību Daugavpils rajona Demenes, Eglaines, Medumu, Šēderes un Salienas pagastā un Subates lauku teritorijā saglabāšanu valsts īpašumā”, Ministru kabineta 2008.gada 23.decembra rīkojumu Nr.867 “Par valsts robežas joslas zemes vienību Jēkabpils rajona Elkšņu pagastā un Aknīstes lauku teritorijā saglabāšanu valsts īpašumā”, Ministru kabineta 2008.gada 23.decembra rīkojumu Nr.853 “Par valsts robežas joslas zemes vienību Aizkraukles rajona Pilskalnes pagastā saglabāšanu valsts īpašumā”, Ministru kabineta 2008.gada 23.decembra rīkojumu Nr.864 “Par valsts robežas joslas zemes vienību Bauskas rajona Brunavas, Gailīšu, Īslīces, Rundāles un Svitenes pagastā saglabāšanu valsts īpašumā”, Ministru kabineta 2008.gada 23.decembra rīkojumu Nr.866 “Par valsts robežas joslas zemes vienību Jelgavas rajona Elejas, Sesavas un Vilces pagastā saglabāšanu valsts īpašumā”, Ministru kabineta 2008.gada 23.decembra rīkojumu Nr.855 “Par valsts robežas joslas zemes vienību Dobeles rajona Augstkalnes, Bukaišu un Ukru pagastā saglabāšanu valsts īpašumā”, Ministru kabineta 2008.gada 23.decembra rīkojumu Nr.852 “Par valsts robežas joslas zemes vienību Saldus rajona Rubas, Vadakstes un Nīgrandes pagastā saglabāšanu valsts īpašumā” un Ministru kabineta 2008.gada 23.decembra rīkojumu Nr.865 “Par valsts robežas joslas zemes vienību Liepājas rajona Dunikas, Gramzdas, Kalētu, Rucavas un Vaiņodes pagastā saglabāšanu valsts īpašumā” tika saglabāti valsts īpašumā un nodoti Iekšlietu ministrijas valdījumā 102 valsts robežas joslas zemes vienības gar Latvijas Republikas un Lietuvas Republikas valsts robežu.Ar iepriekš minētajiem rīkojumiem Iekšlietu ministrijai tika dots uzdevums valsts robežas joslas zemes vienības normatīvajos aktos noteiktajā kārtībā ierakstīt zemesgrāmatā uz valsts vārda Iekšlietu ministrijas personā.Ar Ministru kabineta 2015.gada 15.jūlija rīkojumu Nr.382 “Par valsts robežas joslas zemes vienību saglabāšanu valsts īpašumā” tika precizētas valsts robežas joslas zemes vienības gar Latvijas Republikas un Krievijas Federācijas valsts robežu un atzīti par spēku zaudējušiem Ministru kabineta 2008.gada 23.decembra rīkojums Nr.868 “Par valsts robežas joslas zemes vienību Balvu rajona Šķilbēnu, Vecumu, Žīguru un Baltinavas pagastā saglabāšanu valsts īpašumā” un Ministru kabineta 2008.gada 23.decembra rīkojums Nr.862 “Par valsts robežas joslas zemes vienību Ludzas rajona Blontu, Briģu, Līdumnieku, Goliševas, Malnavas, Pasienes, Salnavas un Zaļesjes pagastā saglabāšanu valsts īpašumā”. Ministru kabineta 2015.gada 15.jūlija rīkojuma Nr.382 “Par valsts robežas joslas zemes vienību saglabāšanu valsts īpašumā” pielikumā minēto valsts īpašumā saglabājamo zemes vienību sarakstā papildus tika iekļautas deviņas valsts robežjoslas zemes vienības. Likuma “Par valsts un pašvaldību zemes īpašuma tiesībām un to nostiprināšanu zemesgrāmatās” (turpmāk – likums) 13.pants paredz, ka valsts un pašvaldības zemes īpašuma tiesību nostiprināšanai zemesgrāmatās nepieciešams zemes robežu plāns, izņemot likuma 10.1pantā minētajā gadījumā, kad īpašuma tiesības tiek nostiprinātas uz zemes gabaliem, uz kuriem atrodas publiskās lietošanas transporta infrastruktūras objekti. Šādā gadījumā zemes robežu plāna vietā var iesniegt informāciju no Nekustamā īpašuma valsts kadastra informācijas sistēmas telpiskajiem datiem par zemes gabala platību un izvietojumu apvidū.Ar 2014.gada 30.oktobra likumu „Grozījumi „Nekustamā īpašuma valsts kadastra likumā””, kas stājās spēkā 2015.gada 1.janvārī, no Nekustamā īpašuma valsts kadastra likuma izslēgts regulējums par kadastra izziņas izsniegšanu. Tāpat no 2015.gada 1.janvāra ar Ministru kabineta 2014.gada 23.decembra sēdē pieņemtajiem grozījumiem Ministru kabineta 2012.gada 10.janvāra noteikumos Nr.46 „Nekustamā īpašuma valsts kadastra informācijas pieprasīšanas un izsniegšanas kārtība” svītrots regulējums par kadastra izziņas sagatavošanu un izsniegšanu. Kopš minēto grozījumu stāšanās spēkā kadastra izziņā iekļauto datu apjomu var saņemt kā tipveida kadastra informāciju, kas saskaņā ar Ministru kabineta 2012.gada 10.janvāra noteikumu Nr.46 „Nekustamā īpašuma valsts kadastra informācijas pieprasīšanas un izsniegšanas kārtība” 3.1.apakšpunktu ir nestandartizētā formā strukturēti dati.Likumprojekts “Grozījumi likumā “Par valsts un pašvaldību zemes īpašuma tiesībām un to nostiprināšanu zemesgrāmatās”” (turpmāk – projekts) paredz valsts zemes īpašuma tiesību uz valstij piederošo un piekrītošo zemes gabalu, uz kuriem atrodas valsts robežas josla, nostiprināšanas zemesgrāmatā kārtību pielīdzināt kārtībai, kādā īpašuma tiesības tiek nostiprinātas uz zemes gabaliem, uz kuriem atrodas publiskās lietošanas transporta infrastruktūras objekti.Valsts robežas joslas ārējā robeža ir nosākama saskaņā ar spēkā esošajiem valsts robežas demarkācijas dokumentiem un nevar būt izmainīta līdz attiecīgā valsts robežas posma redemarkācijas dokumentu stāšanās spēkā.Valsts robežas joslas iekšējā robeža ir nosākama saskaņā ar Latvijas Republikas valsts robežas likuma 13.pantu.Valsts zemes dienests izsniedz Iekšlietu ministrijai informāciju no Nekustamā īpašuma valsts kadastra informācijas sistēmas par zemes gabala platību un izvietojumu apvidū, atbilstoši demarkācijas (redemarkācijas) datiem, kas ir ievadīti Nekustamā īpašuma valsts kadastra informācijas sistēmā, un tādiem robežu ierādīšanas vai uzmērīšanas materiāliem, kādi iegūti, veicot robežu ierādīšanu vai uzmērīšanu tām zemes vienībām, kuras robežojas ar valsts robežas joslu. Jautājums par Valsts zemes dienesta izsniegtas informācijas no Nekustamā īpašuma valsts kadastra informācijas sistēmas par zemes gabala platību un izvietojumu apvidū pieprasīšanu pirms vai pēc zemes gabala atsavināšanas, kas pārklājas ar valsts robežas joslu un ir privātīpašums, ir Iekšlietu ministrijas kompetence. Projekta mērķis – samazināt izdevumus, kas nepieciešami valsts zemes īpašuma tiesību uz valstij piederošiem un piekrītošiem zemes gabaliem, uz kuriem atrodas valsts robežas josla, nostiprināšanai zemesgrāmatā.Latvijas Republikas valsts robežas garums ar Krievijas Federāciju ir 279 km,ar Baltkrievijas Republiku ir 173 km,ar Lietuvas Republiku ir 588 km.Ņemot vērā valsts robežas joslas zemes vienību atrašanās apvidū īpatnības (apgrūtināta piebraukšana pie uzmērāmās zemes vienības, vietām uzmērīšanu apgrūtina purvains apvidus u.c.), šo zemes vienību kadastrālās uzmērīšanas izmaksas ir no 500 līdz 1000 *euro* par 1 km (vidēji – 750 *euro* par 1 km), jeb provizoriski 780 000 *euro* par Valsts robežas joslas uzmērīšanu gar Latvijas Republikas valsts robežu ar Krievijas Federāciju, Baltkrievijas Republiku un Lietuvas Republiku.Saskaņā ar 2015.gada 22.decembra Ministru kabineta noteikumu Nr.787 “Valsts zemes dienesta maksas pakalpojumu cenrādis un samaksas kārtība” pielikuma “Valsts zemes dienesta maksas pakalpojumu cenrādis” 10.punktu izdevumi par informāciju no kadastra telpiskajiem datiem par zemesgabaliem, uz kuriem atrodas publiskās lietošanas infrastruktūras objekti ir 51,20 *euro* par 1 km, jeb 53 248 *euro* par valsts robežas joslu gar Latvijas Republikas valsts robežu ar Krievijas Federāciju, Baltkrievijas Republiku un Lietuvas Republiku. Pēc grozījumu pieņemšanas, maksa par zemes vienību kadastrālās uzmērīšanas izmaksām samazinātos no vidēji 750 *euro* par 1 km līdz 51,20 *euro*, nodrošinot valsts budžeta līdzekļu ekonomiju 726 751 *euro* apmērā. |
| 3. | Projekta izstrādē iesaistītās institūcijas | Iekšlietu ministrija, Nodrošinājuma valsts aģentūra |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|   |   | Turpmākie trīs gadi (*euro*) |
| **Rādītāji** | **2016. gads** | **2017. gads** | **2018. gads** | **2019. gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2016.) gadu | Izmaiņas, salīdzinot ar kārtējo (2016.) gadu | Izmaiņas, salīdzinot ar kārtējo (2016.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 110 050 | 0 | 0 |
| 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 110 050 | 0 | 0 |
| 1.2.valsts speciālais budžets | 0 | 0 | 0 | 0 | 0 |
| 1.3.pašvaldību budžets | 0 | 0 | 0 | 0 | 0 |
| 2.      Budžeta izdevumi: | 0 | 0 | 14 285 | 0 | 0 |
| 2.1.valsts pamatbudžets | 0 | 0 | 14 285 | 0 | 0 |
| 2.2.valsts speciālais budžets | 0 | 0 | 0 | 0 | 0 |
| 2.3.pašvaldību budžets | 0 | 0 | 0 | 0 | 0 |
| 3.      Finansiālā ietekme: | 0 | 0 | 95 765 | 0 | 0 |
| 3.1.valsts pamatbudžets | 0 | 0 | 95 765 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3.pašvaldību budžets | 0 | 0 | 0 | 0 | 0 |
| 4.      Finanšu līdzekļi papildu izdevumu finansēšanai (kompensējošo izdevumu samazinājumu norāda ar „+” zīmi) | X | 0 | 0 | 0 | 0 |
| 5.      Precizēta finansiālā ietekme: | X | 0 | 95 765 | 0 | 0 |
| 5.1.valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3.pašvaldību budžets | 0 | 0 | 0 | 0 |
| 6.      Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projektam ir pozitīva finansiāla ietekme – samazināsies iespējamās izmaksas par Valsts robežas joslas ***uzmērīšanu*** ***gar Latvijas Republikas valsts robežu ar Krievijas Federāciju, Baltkrievijas Republiku un Lietuvas Republiku.***Indikatīvās uzmērīšanas izmaksas, ja projekts netiktu virzīts: Robežas garums 1040 km x 750 *euro* (kadastrālās uzmērīšanas vidējās izmaksas par 1 km) = **780 000 *euro***.Indikatīvās uzmērīšanas izmaksas pēc projekta pieņemšanas:1040 km x 51,20 *euro* (izdevumi par informāciju no Nekustamā īpašuma valsts kadastra informācijas sistēmas telpiskajiem datiem par zemes gabala platību un izvietojumu apvidū par 1 km) = **53 249 *euro.*** Ja likumprojekts tiks pieņemts, tad indikatīvā valsts budžeta līdzekļu ekonomija: 780 000 *euro* – 53 249 *euro* = **726 751 *euro***.Likumā „Par valsts budžetu 2016.gadam” un likumā “Par vidēja termiņa budžeta ietvaru 2016., 2017. un 2018.gadam” Iekšlietu ministrijai (budžeta apakšprogramma 40.02.00 “Nekustamais īpašums un centralizētais iepirkums”) paredzēts finansējums ilgtermiņa saistību pasākumam „***Latvijas Republikas un Krievijas Federācijas*** valsts robežas demarkācija” 2017.gadā 541 693 *euro* apmērā, tai skaitā zemes īpašumu pārmērīšanai, īpašumu un lietojumu sakārtošanai, 12 m platās robežjoslas uzmērīšanai – 373 219 *euro* apmērā, no tā 12 m platās robežjoslas uzmērīšanai – 110 050 *euro (indikatīvi nepieciešams – 53 249 euro)*.Projekts (uzmērīšana) tiks īstenots Iekšlietu ministrijai piešķirto valsts budžeta līdzekļu ietvaros.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.      Cita informācija | Nav |

|  |
| --- |
| **IV. Kāda var būt normatīvā akta ietekme uz spēkā esošo tiesību normu sistēmu** |
| 1. Kādi normatīvie akti (likumi un Ministru kabineta noteikumi) papildus jāizdod un vai ir sagatavoti projekti.Attiecībā uz Ministru kabineta noteikumiem (arī tiem, kuru izdošana ir paredzēta izstrādātajā likumprojektā) norāda to izdošanas mērķi un galvenos satura punktus, kā arī termiņu, kādā paredzēts šos noteikumus izstrādāt | Nepieciešams izdarīt grozījumus Ministru kabineta 2012.gada 10.aprīļa noteikumos Nr.263 “Kadastra objekta realizācijas un kadastra datu aktualizācijas noteikumi”, kuros jānosaka līdzīgs regulējums kā šobrīd attiecībā uz zemes vienības platību, uz kuras atrodas publiskās lietošanas transporta infrastruktūras objekti (132.punkts), nosakot kadastra kartē un Nekustamā īpašuma valsts kadastra informācijas sistēmas teksta datos reģistrētās zemes vienības platības savstarpējās atšķirības nosacījumus valstij piederošās zemes vienības platībai, ko aizņem valsts robežas josla, tajā skaitā tiesības aktualizēt zemes vienības platību Nekustamā īpašuma valsts kadastra informācijas sistēmas teksta daļā no kadastra kartes. Minētos grozījumus izstrādās Valsts zemes dienests. |
| 2. Cita informācija | nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Iekšlietu ministrija, Nodrošinājuma valsts aģentūra  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekts nemaina iesaistīto institūciju kompetenci un funkcijas. Netiks nedz veidotas jaunas institūcijas, nedz reorganizētas vai likvidētas esošās institūcijas. |
| 3. | Cita informācija  | Nav.  |

Anotācijas II un V sadaļa – projekts šīs jomas neskar.

Iekšlietu ministrs R.Kozlovskis

Vīza: valsts sekretāre I.Pētersone – Godmane

2016.08.31. 9:34

2013

Liepiņš 29468263

gunars.liepins@agentura.iem.gov.lv

Avotiņš 67219136

gatis.avotins@agentura.iem.gov.lv